Šakal (film)

Šakal () triler je iz 1997. u režiji Michaela Catona-Jonesa, a glavne uloge igraju Bruce Willis i Richard Gere.

Film je remake filma Šakalov dan snimljenog 1973. prema romanu Fredericka Forsytha, a zanimljivo je da je u njegovoj produkciji učestvovalo sedam producentskih kuća, iz čak pet država (dvije iz SAD-a i Japana, te po jedna iz Francuske, Njemačke i Ujedinjenog Kraljevstva).

 Radnja 
Priča počinje zajedničkom akcijom FBI-a i ruske policije u pokušaju hapšenja mafijaša Ghazzija Murada. Tokom akcije saradnica ruske policije, Valentina Koslova, biva ga prisiljena ubiti nakon što je napadne i njegov brat Terek je odlučan u namjeri da osveti njegovu smrt.

Unajmljuje Šakala, jednog od najtraženijih svjetskih ubica čiji je stvarni identitet nepoznat, da ubije FBI-evog direktora Donalda Browna. S namjerom spriječavanja tog događaja, FBI-evci iz zatvora izvlače irskog teroristu Declana Mulqueena jer pretpostavljaju da je upravo on jedina osoba koja im može pomoći da identifikuju Šakala, budući da mu je bio suprotstavljen u prošlosti. No, problem leži u činjenici da Šakal neprestano mijenja svoj izgled, a jedan od ruskih saradnika FBI-a ga informira o njihovim saznanjima. Nakon što se Šakal ušulja u kuću Declanove bivše djevojke Isabelle ubivši dvojicu FBI-evih agenata i Valentinu Koslovu, Declan dolazi do zaključka da stvarna Šakalova meta nije direktor FBI-a, kao što su mislili, već Prva dama SAD-a, koja će biti prisutna na otvorenju nove bolnice u Washingtonu.

 Reference 

 Vanjski linkovi 





Kategorija:Američki filmovi
Kategorija:Američki trileri
Kategorija:Filmovi na engleskom jeziku
Kategorija:Filmovi iz 1997.
Kategorija:Filmovi snimljeni u Sjevernoj Karolini
Kategorija:Filmovi snimljeni u Južnoj Karolini
Kategorija:Filmovi snimljeni u Illinoisu
Kategorija:Filmovi u režiji Michaela Caton-Jonesa
Kategorija:Filmovi Universal Picturesa
Kategorija:Filmovi s radnjom u Chicagu